
***AD/1 VERIFIKACIJA ZAPISNIKA 18. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**18. sjednice Općinskog vijeća Općine Luka, održane dana 19. ožujka 2024. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4.Mladen Božić, 7. Tomislav Ferenčak,

2. Željko Kostanjčar, 5. Dubravko Mudrinić, 8. Natalija Ptujec.

3. Nikolina Halambek, 6. Štefica Kos,

**Odsutni članovi Općinskog vijeća:**

1. Zlatko Posavec.

**Ostali prisutni:**

1. Darko Kralj – općinski načelnik Općine Luka,

2. Ružica Posavec – službenica Jedinstvenog upravnog odjela.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara osamnaestu sjednicu Općinskog vijeća, utvrđuje da sjednici prisustvuje osam od devet vijećnika Općinskog vijeća te da postoji kvorum.

Nadalje, predlaže dopunu dnevnog reda sljedećim točkama:

*9. Donošenje Odluke o izmjeni Odluke o nerazvrstanim cestama na području Općine Luka,*

*10. Donošenje Odluke o proglašenju statusa nerazvrstane ceste – javnog dobra u općoj uporabi NC038 Tuđmani,*

i čita sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 17. sjednice Općinskog vijeća,*
3. *Izvješće o konačnom obračunu Proračuna Općine Luka za 2023. godinu,*

*a) Izvješće o izvršenju Programa gradnje objekata i uređaja komunalne infrastrukture za razdoblje 01. 01. 2023. – 31. 12. 2023.,*

*b) Izvješće o izvršenju Programa održavanja komunalne infrastrukture za 2023. godinu,*

1. *Donošenje Odluke o raspodjeli rezultata za 2023. godinu,*
2. *Polugodišnje izvješće o radu načelnika za razdoblje srpanj-prosinac 2023. godine,*
3. *Analiza stanja sustava civilne zaštite za 2023. godinu,*
4. *Donošenje Godišnjeg plana razvoja sustava civilne zaštite na području Općine Luka za 2024. godinu,*
5. *Donošenje Odluke o raspoređivanju sredstava iz proračuna Općine Luka za financiranje političkih stranaka zastupljenih u Općinskom vijeću Općine Luka u 2024. godini,*
6. *Donošenje Odluke o imenovanju Povjerenstva za ocjenjivanje programa i projekata prijavljenih na javne pozive Općine Luka,*
7. *Donošenje Odluke o izmjeni Odluke o nerazvrstanim cestama na području Općine Luka,*
8. *Donošenje Odluke o proglašenju statusa nerazvrstane ceste – javnog dobra u općoj uporabi NC038 Tuđmani,*
9. *Razno.*

Rezultati glasovanja: 8 (osam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne, kaže da je je trenutno jedan od najvažnijih projekata katastarska izmjera cijele općine od 17,5 km2, koja će biti financirana sredstvima Europske unije, da bi već u travnju mogle krenuti određene aktivnosti.

Od društvenih događanja načelnik ističe druženje građana na Badnjak, za što kaže da je dobro prihvaćena manifestacija u općini i šire. Načelnik kaže da će se u Luki u nedjelju održavati turnir u organizaciji Taekwondo kluba Mladost na koji je prijavljeno više od 170 djece, kaže da je turnir najposjećeniji, da je općina uvijek sponzor i da će se Luka pokazati u dobrom svjetlu.

Načelnik ističe problem s mrtvačnicom u Žejincima, koja se nalazi na trusnom području i da će biti potrebno krenuti u sanaciju, što će iziskivati znatna sredstva. Vijećnik Željko Kostanjčar kaže da su temelji napravljeni plitko i nema čvrste podloge što je najveći problem, jer su prije nekoliko godina, izvođena bušenja radi ispitivanja tla.

Načelnik Darko Kralj kaže da je pregovarao da županija preuzme sanaciju odrona u Vadinskoj ulici.

Načelnik obavještava vijećnike o pokretanju IV. izmjena i dopuna Prostornog plana uređenja općina Luka, kaže da je postupak u fazi pripremnih radnji te da će se postupak izrade također prijaviti na financiranje iz EU sredstava te da je od nove godine počeo s radom ISPU sustav preko kojega će se ubuduće provoditi postupci vezani na prostorne i urbanističke planove te će omogućiti lakše pronalaženje i pretraživanje katastarskih čestica i uvjeta gradnje.

Načelnik kaže da je prije mjesec dana u posjetu Općini Luka bio župan Stjepan Kožić povodom radova na cesti u gospodarskoj zoni općine te da je ostao zatečen razvojem zone. Završetku radova bio je prisutan i gospodin Landeka – ravnatelj Županijske uprave za ceste Zagrebačke županije koji je pomogao oko izgradnje ceste te se ponovno dobrom pokazala sinergija Nezavisne liste Stjepan Kožić i HDZ-a.

Načelnik informira vijećnike o održanom sastanku s Dobrovoljnim vatrogasnim društvom Luka, koji je potaknut natječajem kojeg je raspisala država, na koji postoji mogućnost prijavljivanja izgradnje ili dovršetka radova DVD domova s tim da bi projekt koji bi se prijavljivao trebao zadovoljiti određene uvjete poput građevinske dozvole, u projektu bi trebalo biti predviđeno 10% drvene građe, grijanje na bio masu, 10% digitalnih sadržaja poput senzora, lifta i sl. Načelnik kaže da sve ulazi u troškove projekta osim financiranja projektne dokumentacije. Također kaže da je uvjet da prijavitelji mogu biti samo jedince lokalne samouprave, pa bi u slučaju prijave, DVD trebao općini dati na korištenje iz razloga jer DVD nema mogućnosti garancije kao općine, ali DVD bi odlučivao o projektiranju, s tim da je projektant koji je bio tu, predložio da se stari dio ruši, pa da se onda napravi projekt rekonstrukcije novog dijela. Predsjednik Općinskog vijeća Krešimir Tuđman pita je li DVD Luka raspravljao o toj temi ili donosio određene odluke. Vijećnica Nikolina Halambek odgovara da nije.

Načelnik Darko Kralj informira vijećnike o predstavljanju monografije nogometnog kluba „Mladost“ Luka pokojnog profesora Ivana Vrhovca, koje je održano u sportskoj dvorani i kojem su, među ostalim gostima, bila prisutna obitelj profesora Vrhovca, te su bili veoma zadovoljni organizacijom istog. Načelnik još predlaže da se za dalje razmisli o izradi monografije Općine Luka.

Vezano za javni prijevoz ZET-a, načelnik Darko Kralj kaže da postoje razne priče o tome da ZET više neće obavljati djelatnost javnog prijevoza putnika na području Općine Luka, no općinske službe nisu dobile nikakve obavijesti ili informacije u vezi istog. Načelnik kaže da je u prosincu od ZET-a dobio prijedlog suradnje, odnosno prijedlog i uvjete obavljanja javnog prijevoza putnika na području Općine Luka u 2024. godini, te da se o istom pozitivno očitovao i roku od nekoliko dana bez obzira na povećanje subvencije, prema kojem bi ista u 2024. godini iznosila 8.400,00 eura mjesečno, te je u siječnju potpisao ugovor. Načelnik još kaže je da je odmah po glasinama, kontaktirao gospodina Turka, koji također nije imao nikakvih saznanja o tome, te gospodina župana i pročelnika za promet Zagrebačke županije, od kojih je dobio neslužbene informacije o tome da je pročelnik za promet Zagrebačke županije krajem prosinca raspisao natječaj za javni linijski prijevoz putnika za devedesetdvije linije na području Zagrebačke županije o čemu nitko nije bio obavješten, a na isti se navodno javilo samo trgovačko društvo Meštrović prijevoz d.o.o. no nema nikakvih saznanja od kad bi to krenulo.

***AD/1 Verifikacija zapisnika 17. sjednice Općinskog vijeća Općine Luka***

Vijećnik Mladen Božić kaže da bi u točki 7. zapisnika trebalo ispraviti podatke o rezultatima glasovanja.

Vijećnica Štefica Kos moli da se u zapisnik, pod točkom *Razno* doda njezina zamolba za rješavanje problema odvodnje kod gospođe Fanike Šimunjak u Žejincima.

Drugih prijedloga i primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja i uz predložene izmjene verificira zapisnik 17. sjednice Općinskog vijeća Općine Luka.*

***AD/2 Izvješće o konačnom obračunu Proračuna Općine Luka za 2023. godinu***

Ružica Posavec kaže da ej izvršenje iznosilo 2.076.067,37 eura te da je cjelokupno izvješće vidljivo iz konačnog obračuna i obrazloženja.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Zaključak:*** *Konstatira se, da se sukladno rezultatima glasovanja, usvaja Izvješće o konačnom obračunu Proračuna Općine Luka za 2023. godinu.*

***a) Izvješće o izvršenju Programa gradnje objekata i uređaja***

***komunalne infrastrukture za razdoblje 01. 01. 2023. – 31. 12. 2023.***

Primjedbi i prijedloga nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Zaključak:*** *Konstatira se, da se sukladno rezultatima glasovanja, usvaja Izvješće o izvršenju Programa gradnje objekata i uređaja komunalne infrastrukture za razdoblje od 01. 01. 2023. do 31. 12. 2023. godine.*

***b) Izvješće o izvršenju Programa održavanja komunalne infrastrukture za 2023. godinu***

Primjedbi i prijedloga nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Zaključak:*** *Konstatira se, da se sukladno rezultatima glasovanja, usvaja Izvješće o izvršenju Programa održavanja komunalne infrastrukture za 2023. godinu.*

***AD/3 Donošenje Odluke o raspodjeli rezultata za 2023. godinu***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o raspodjeli rezultata za 2023. godinu.*

***AD/4 Polugodišnje izvješće o radu načelnika za razdoblje srpanj-prosinac 2023. godine***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Zaključak:*** *Konstatira se, da se sukladno rezultatima glasovanja, usvaja polugodišnje izvješće o radu načelnika za razdoblje srpanj-prosinac 2023. godine.*

***AD/5 Analiza stanja sustava civilne zaštite za 2023. godinu***

Marija Kanceljak objašnjava, da je Općinsko vijeće, kao predstavničko tijelo, dužno jednom godišnje na kraju godine, razmatrati stanje sustava civilne zaštite na svom području odnosno, analizirati stanje sudionika civilne zaštite, sredstava te spremnosti sudionika civilne zaštite.

Primjedbi i prijedloga nema, pa predsjednik Općinskog vijeća prijedlog Analize daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Analiza stanja sustava civilne zaštite za 2023. godinu.*

***AD/6 Donošenje Godišnjeg plana razvoja sustava***

***civilne zaštite na području Općine Luka za 2024. godinu***

Marija Kanceljak objašnjava, da je ovo jedan od dokumenata kojim sukladno Analizi stanja sustava civilne zaštite, Općinsko vijeće određuje zadaće vezane za civilnu zaštitu koje je potrebno provesti u 2024. godini, kao i sredstva koja su planirana za isto.

Primjedbi i prijedloga nema, pa predsjednik Općinskog vijeća prijedlog Godišnjeg plana daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Godišnji plan razvoja sustava civilne zaštite na području Općine Luka za 2024. godinu.*

***AD/7 Donošenje Odluke o raspoređivanju sredstava iz proračuna Općine Luka***

***za financiranje političkih stranaka zastupljenih u Općinskom vijeću Općine Luka u 2024. godini***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o raspoređivanju sredstava iz proračuna Općine Luka za financiranje političkih stranaka zastupljenih u Općinskom vijeću Općine Luka u 2024. godini.*

***AD/8 Donošenje Odluke o imenovanju Povjerenstva***

***za ocjenjivanje programa i projekata prijavljenih na javne pozive Općine Luka***

Predsjednik Općinskog vijeća Krešimir Tuđman kaže da je prijedlog da se u Povjerenstvo imenuju: Krešimir Tuđman za predsjednika, Zdenkica Radanović za članicu te Nikolina Halambek za članicu.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA i 1 (jedan) glas SUZDRŽAN.

***Odluka:*** *Konstatira se, da se sukladno rezultatima glasovanja, usvaja Odluka o imenovanju Povjerenstva za ocjenjivanje programa i projekata prijavljenih na javne pozive Općine Luka.*

***AD/9 Donošenje Odluke o izmjeni Odluke o nerazvrstanim cestama na području Općine Luka***

Predsjednik Općinskog vijeća Krešimir Tuđman kaže da se mijenja samo prilog Odluke u smislu dodavanja jedne čestice za cestu u ulici Tuđmani u popisu nerazvrstanih cesta, vezano na izmjeru ceste, izradu geodetskog elaborata i upis u Katastar i Zemljišne knjige.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o izmjeni Odluke o nerazvrstanim cestama na području Općine Luka.*

***AD/10 Donošenje Odluke o proglašenju statusa nerazvrstane***

***ceste – javnog dobra u općoj uporabi NC038 Tuđmani***

Predsjednik Općinskog vijeća Krešimir Tuđman kaže da je prijedlog ove odluke vezan na prethodnu točku te da se odnosi na donošenje pojedinačne odluke za pojedinu nerazvrstanu cestu.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju statusa nerazvrstane ceste – javnog dobra u općoj uporabi NC038 Tuđmani.*

***AD/11 Razno***

Vijećnik Željko Kostanjčar kaže da je u Žejincima postavljena tabla s obilježjima Europske unije o projektu koji je financiran iz sredstava Europske unije, no da je ista drugog dana nestala. Ružica Posavec kaže da je također nestala i tabla koja je bila postavljena na ulazu u groblje u Žejincima, a odnosila se na zabranu ulaska psima u prostor groblja.

Vijećnik Dubravko Mudrinić pita za kanalizaciju na području Općine Luka, odnosno u kojoj je fazi. Predsjednik Općinskog vijeća odgovara da je isto u završnoj fazi projektiranja te da je za kraj ove godine predviđena prijava na natječaje iz kojih će se financirati.

Vijećnik Tomislav Ferenčak predlaže postavljanje video nadzora u Žejincima kraj groblja, jer se u Krajskoj Vesi, postavljanjem kamere smanjio broj smeća. Načelnik odgovara da je to već u postupku, no da je potrebno odrediti pojedinosti oko struje.

Vijećnik Mladen Božić predlaže uređenje parkirališta za bicikliste u centru Luke te postavljanje koševa za smeće na autobusnim stajalištima u Žejincima i Luki.

Načelnik kaže da je u crkvi u Luki postavljeno grijanje.

Vijećnica Štefica Kos sve poziva na izložbu pisanica koje je, na nekoliko radionica, izradila skupina žena i kaže da će se izložba moći posjetiti u nedjelju u staroj zgradi osnovne škole u vremenu od dvanaest do osamnaest sati.

Načelnik obavještava sve, da će povodom Dana općine, 02. 04. biti organizirana predstava naziva „Gola istina“, za sve mještane u društvenom domu.

Predsjednik Općinskog vijeća zatvara sjednicu.

Sjednica završava u 20,50 sati.

KLASA:021-01/24-10/18

URBROJ:238/39-01-24-2

Luka, 19. 03. 2024**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.