***AD/2 DONOŠENJE ODLUKE O IZRADI IV. IZMJENA I DOPUNA***

***PROSTORNOG PLANA UREĐENJA OPĆINE LUKA***

***Obrazloženje***

*U studenom 2023. godine napravljen je prijedlog Odluke o izradi IV. izmjena i dopuna Prostornog plana uređenja Općine Luka. Temeljem istog proveden je postupak ocjene o potrebi strateške procjene utjecaja na okoliš, nakon čega je traženo završno mišljenje Zagrebačke županije, Upravnog odjela za prostorno uređenje, gradnju i zaštitu okoliša, Odsjeka za zaštitu okoliša. Pregledom cjelokupne dokumentacije i provedene ocjene o potrebi strateške procjene, prema mišljenju Zagrebačke županije nije potrebno provesti postupak strateške procjene, te se prijedlog ove odluke upućuje na donošenje Općinskom vijeću.*

*Općina Luka dobila je i Odluku o financiranju postupka IV. izmjena i dopuna Prostornog plana uređenja Općine Luka od strane Ministarstva prostornog uređenja, graditeljstva i državne imovine.*

*PRIJEDLOG*

KLASA:

URBROJ:

Luka,

Na temelju članka 86., 87., 89. i 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) i članka 82. Statuta Općine Luka („Glasnik Zagrebačke županije“, broj 24/18), Općinsko vijeće Općine Luka na ----- sjednici održanoj dana ------------ godine donosi

**ODLUKU**

**O IZRADI IV. IZMJENA I DOPUNA PROSTORNOG PLANA UREĐENJA OPĆINE LUKA**

***I. Opće odredbe***

**Članak 1.**

Ovom Odlukom o izradi IV. Izmjena i dopuna Prostornog plana uređenja Općine Luka (u daljnjem tekstu: Odluka) uređuje se pravna osnova za izradu i donošenje Izmjena i dopuna Prostornog plana uređenja Općine Luka („Glasnik Zagrebačke županije“, broj 15/4, 9/09, 1/10 - ispravak, 34/17, 20/21 i 24/21 - pročišćeni tekst, u daljnjem tekstu: Plan), razlozi izrade i donošenja, obuhvat i ocjena stanja u obuhvatu, ciljevi i programska polazišta te način pribavljanja stručnih rješenja Izmjena i dopuna Plana, zatim popis sektorskih strategija, planova, studija i drugih dokumenata propisanim posebnim zakonima, popis javnopravnih tijela određenih posebnim propisima, koja daju zahtjeve za izradu Izmjena i dopuna Plana kao i drugih sudionika korisnika prostora koji trebaju sudjelovati u njihovoj izradi, rokovi za izradu te izvori financiranja izrade Izmjena i dopuna Plana.

***II. Pravna osnova za izradu i donošenje Izmjena i dopuna Plana***

**Članak 2.**

(1) Postupak izrade i donošenja ovih Izmjena i dopuna Plana temelji se na odredbama članaka 81.-113. te članka 198. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23).

(2) Nositelj izrade Izmjena i dopuna Plana je Općina Luka koju zastupa općinski načelnik.

***III. Razlozi izrade i donošenja Izmjena i dopuna Plana***

**Članak 3.**

Izradi i donošenju Izmjena i dopuna Plana pristupa se iz razloga što je potrebno:

- izmijeniti uvjete za smještaj sadržaja javne i društvene namjene na k.č.br. 1854 k.o. Pluska,

- razmotriti manje promjene obuhvata građevinskih područja naselja,

- razmotriti lokacijske uvjete u odredbama za provođenje, vezano na klizišta i dr.

***IV. Obuhvat i Izmjena i dopuna Plana***

**Članak 4.**

Prostorni obuhvat Izmjena i dopuna Plana je područje Općine Luka u administrativnim granicama utvrđenima Zakonom o područjima županija, gradova i općina u Republici Hrvatskoj („Narodne novine“, broj 86/06, 125/06-ispravak, 16/07-ispravak, 98/08-Odluka USRH, 145/10, 37/13, 44/13, 45/13 i 110/15).

***V. Ocjena stanja u obuhvatu Izmjena i dopuna Plana***

**Članak 5.**

(1) Prostorni plan uređenja Općine Luka Općinsko vijeće je donijelo 27.07.2004. godine („Glasnik Zagrebačke županije“, broj 15/04).

(2) Prve izmjene i dopune Prostornog plana uređenja Općine Luka Općinsko vijeće je donijelo 14.04.2009. godine („Glasnik Zagrebačke županije“, broj 9/09). Ispravak Odluke o donošenju Izmjena i dopuna Odluke o donošenju Prostornog plana uređenja Općine Luka donijelo je Općinsko vijeće 15.12.2009. godine („Glasnik Zagrebačke županije“, broj 1/10).

(3) Urbanistički plan uređenja Gospodarske zone Luka II Općinsko vijeće je donijelo 06. 02. 2013. godine („Glasnik Zagrebačke županije“, broj 5/13).

(4) Urbanistički plan uređenja Gospodarske zone Luka I Općinsko vijeće donijelo je 20. 03. 2014. godine („Glasnik Zagrebačke županije“, broj 8/14).

(5) Druge izmjene i dopune Prostornog plana uređenja Općine Luka Općinsko vijeće donijelo je 24.10.2017. godine („Glasnik Zagrebačke županije“, broj 34/17).

(6) Treće izmjene i dopune Prostornog plana uređenja Općine Luka Općinsko vijeće donijelo je 12. 04. 2021. godine („Glasnik Zagrebačke županije“, broj 20/21).

(7) Prve izmjene i dopune Urbanističkog plana uređenja Gospodarske zone Luka II Općinsko vijeće donijelo je 29. 11. 2022. godine („Glasnik Zagrebačke županije“, broj 50/22).

***VI. Ciljevi i programska polazišta Izmjena i dopuna Plana***

**Članak 6.**

(1) Osnovni cilj izrade i donošenja Izmjena i dopuna Plana je osiguranje kvalitetnijeg prostornog razvoja područja Općine Luka.

(2) Programska polazišta za izradu Izmjena i dopuna Plana uključuju izmjene i dopune prostorno planskih rješenja u skladu s projektima i stanjem u prostoru~~,~~ te pojedinačne zahtjeve korisnika prostora.

(3) Istaknutim razlozima za izradu i donošenje Izmjena i dopuna Plana određeni su ujedno i ciljevi i programska polazišta Izmjena i dopuna Plana:

- izmjene uvjeta za smještaj sadržaja javne i društvene namjene na k.č.br. 1854 k.o. Pluska,

- manje promjene obuhvata građevinskih područja naselja,

*-* promjene lokacijskih uvjeta za provedbu zahvata u odredbama za provođenje, vezano na klizišta i dr.

(4) Osim ciljeva i programskih polazišta iz stavka 3. ovog članka, moguće je sva prostorno planska rješenja uskladiti s prihvaćenim zahtjevima, mišljenjima i primjedbama javnopravnih tijela te ostalih sudionika u postupku izrade i donošenja Izmjena i dopuna Plana.

***VII. Način pribavljanja stručnih rješenja***

**Članak 7.**

Stručna rješenja izrađuje i koordinira stručni izrađivač Izmjena i dopuna Plana u suradnji s nositeljem izrade Izmjena i dopuna Plana.

***VIII. Popis sektorskih strategija, planova, studija i drugih dokumenata propisanih posebnim zakonima***

**Članak 8.**

Prilikom izrade Izmjena i dopuna Plana neće se pribavljati nove sektorske strategije i druge stručne podloge, već će se koristiti važeća prostorno planska dokumentacija svih razina te podaci i planske smjernice i propisani dokumenti koje će dostaviti nadležna javnopravna tijela iz svog djelokruga u postupku izrade Izmjena i dopuna Plana.

***IX. Popis javnopravnih tijela određenih posebnim propisima, koja daju zahtjeve za izradu izmjena i dopuna Plana te drugih sudionika korisnika prostora koji trebaju sudjelovati u izradi Izmjena i dopuna Plana***

**Članak 9.**

Sudionici u izradi Izmjena i dopuna Plana su sljedeća javnopravna tijela te drugi sudionici i korisnici prostora:

1. Ministarstvo gospodarstva i održivog razvoja, Uprava za zaštitu prirode, Radnička cesta 80, Zagreb,
2. Ministarstvo gospodarstva i održivog razvoja, Uprava za procjenu utjecaja na okoliš i održivo gospodarenje otpadom, Radnička cesta 80, Zagreb,
3. Ministarstvo gospodarstva i održivog razvoja, Uprava za energetiku, Radnička cesta 80, Zagreb,
4. Ministarstvo gospodarstva i održivog razvoja, Uprava vodnoga gospodarstva, Ulica grada Vukovara 78, Zagreb,
5. Ministarstvo poljoprivrede, Uprava za poljoprivredno zemljište, biljnu proizvodnju i tržište, Ulica grada Vukovara 78, Zagreb,
6. Ministarstvo poljoprivrede, Uprava šumarstva, lovstva i drvne industrije, Planinska 2a, Zagreb,
7. Ministarstvo obrane RH, Uprava za materijalne resurse, Sektor za vojnu infrastrukturu i zaštitu okoliša, Služba za vojne nekretnine i zaštitu okoliša, Trg kralja Petra Krešimira IV 1, Zagreb,
8. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, Mesnička ulica 49, Zagreb,
9. Ministarstvo mora, prometa i infrastrukture, Uprava za željezničku infrastrukturu i promet, Prisavlje 14, Zagreb,
10. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za inspekcijske poslove, Avenija Većeslava Holjevca 20, Zagreb,
11. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za prevenciju i pripravnost, Avenija Većeslava Holjevca 20, Zagreb
12. Ministarstvo prostornog uređenja, graditeljstva i državne imovine, Ulica Republike Austrije 20, Zagreb,
13. Zagrebačka županija, Upravni odjel za prostorno uređenje, gradnju i zaštitu okoliša, Ulica grada Vukovara 72/V, Zagreb,
14. Zagrebačka županija, Upravni odjel za prostorno uređenje, gradnju i zaštitu okoliša - Ispostava Zaprešić, Nova ulica 10, Zaprešić,
15. Zavod za prostorno uređenje Zagrebačke županije, Ulica grada Vukovara 72, Zagreb,
16. Hrvatska regulatorna agencija za mrežne djelatnosti, Ulica R. Frangeša Mihanovića 9, Zagreb,
17. Županijska uprava za ceste Zagrebačke županije, Remetinečka 3, Zagreb,
18. HOPS Hrvatski operator prijenosnog sustava, Kupska 4, Zagreb,
19. HEP-ODS d.o.o. Elektra Zaprešić, Ulica bana Josipa Jelačića 14, Zaprešić,
20. HŽ Infrastruktura, Razvoj i investicijsko planiranje, Mihanovićeva 12, Zagreb
21. Hrvatske vode, Vodnogospodarski odjel za gornju Savu, Ulica grada Vukovara 271/VIII, Zagreb,
22. Hrvatske šume, Uprava šuma, Podružnica Zagreb, Savska cesta 41/6, Zagreb,
23. Zaprešić d.o.o., Zelengaj 15, Zaprešić,
24. Zagorski metalac d.o.o., Celine 2, Zabok,
25. Vodoopskrba i odvodnja Zaprešić d.o.o., Zelengaj 15, Zaprešić
26. Grad Zaprešić, Nova ulica 10, Zaprešić,
27. Općina Dubravica, Pavla Štoosa 3, Dubravica
28. Općina Kraljevec na Sutli, Kraljevec na Sutli 132, Kraljevec na Sutli,
29. Općina Veliko Trgovišće, Trg Stjepana i Franje Tuđmana 2, Veliko Trgovišće,
30. Općina Jakovlje, Adele Sixta 2, Jakovlje

i druga tijela utvrđena posebnim propisima.

***X. Planirani rokovi za izradu Izmjena i dopuna Plana***

**Članak 10.**

(1) Za izradu Izmjena i dopuna Plana, sukladno Zakonu o prostornom uređenju, određuje se slijedeće:

- Nositelj izrade će po objavi ove Odluke obavijestiti javnost o izradi Izmjena i dopuna Plana na mrežnoj stranici Općine i putem informacijskog sustava prostornog uređenja, te susjedne jedinice lokalne samouprave pisanim putem.

- Nositelj izrade će dostaviti nadležnim javnopravnim tijelima ovu Odluku s pozivom da mu u roku od 15 (petnaest) dana dostave zahtjeve za izradu Izmjena i dopuna Plana

- Nositelj izrade i stručni izrađivač obradit će dostavljene zahtjeve u roku od 15 dana od isteka roka za dostavu zahtjeva.

- Stručni izrađivač će izraditi nacrt prijedloga Izmjena i dopuna Plana u roku od najviše 90 dana.

- Nositelj izrade utvrdit će prijedlog Izmjena i dopuna Plana za javnu raspravu.

- Stručni izrađivač pripremit će elaborat prijedloga Izmjena i dopuna Plana za javnu raspravu u roku od najviše 15 dana od utvrđivanja prijedloga Izmjena i dopuna Plana.

- Javna rasprava o prijedlogu Izmjena i dopuna Plana s javnim uvidom određenim u trajanju od 8 dana, objavit će se u dnevnom tisku i na mrežnim stranicama Ministarstva graditeljstva i prostornog uređenja i Općine.

- Nositelj izrade dostavit će obavijest o javnoj raspravi javnopravnim tijelima navedenim u ovoj Odluci.

- Prijedlog Izmjena i dopuna Plana stavit će se na javni uvid u prostorijama Općine i na mrežnim stranicama Općine te informacijskom sustavu prostornog uređenja. Tijekom javnog uvida nositelj izrade i stručni izrađivač održat će javno izlaganje prijedloga Plana.

- Nositelj izrade i stručni izrađivač će nakon završetka javne rasprave izraditi izvješće o javnoj raspravi.

- Stručni izrađivač, u suradnji s nositeljem izrade, izradit će nacrt konačnog prijedloga Izmjena i dopuna Plana u roku od najviše 15 dana od dana kad je izrađeno Izvješće o javnoj raspravi.

- Nositelj izrade utvrdit će konačni prijedlog Izmjena i dopuna Plana.

- Stručni izrađivač pripremit će elaborat konačnog prijedloga Izmjena i dopuna Plana u roku od najviše 8 dana od utvrđivanja konačnog prijedloga.

- Nositelj izrade će konačni prijedlog Izmjena i dopuna Plana uputiti Zavodu za prostorno uređenje Zagrebačke županije radi pribavljanja mišljenja o usklađenosti s Prostornim planom Zagrebačke županije, Zakonom o prostornom uređenju i propisima donesenim na temelju tog Zakona.

- Po dobivanju mišljenja Zavoda za prostorno uređenje Zagrebačke županije, nositelj izrade će uputiti konačni prijedlog Izmjena i dopuna Plana Općinskom vijeću na donošenje, o čemu će prethodno uputiti pisanu obavijest sudionicima javne rasprave s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.

- Nositelj izrade će Odluku o donošenju Izmjena i dopuna Plana objaviti u službenom glasilu. Pročišćeni tekst odredbi za provođenje i grafičkog dijela prostornog Plana izradit će se i objaviti u roku od 30 dana od stupanja na snagu Odluke o donošenju Izmjena i dopuna Plana.

(2) Rokovi za provedbu pojedinih faza izrade i donošenja Izmjena i dopuna Plana utvrđeni ovom Odlukom mogu se mijenjati pod uvjetima propisanim Zakonom o prostornom uređenju i Zakonom o zaštiti okoliša ukoliko bude potrebno provesti poseban postupak.

***XI. Izvori financiranja izrade izmjena i dopuna Prostornog plana***

**Članak 11.**

Izrada Izmjena i dopuna Plana financirat će se iz Proračuna Općine Luka.

***XII. Završne odredbe***

**Članak 12.**

(1) Ova Odluka objavit će se u „Glasniku Zagrebačke županije“.

(2) Ova Odluka stupa na snagu osmog dana od dana objave.

OPĆINSKO VIJEĆE

Predsjednik

Krešimir Tuđman, struč.spec.ing.aedif.